OpenLLM-France/wikimedia huggingface dataset:
# Skáldskaparmál

Els skáldskaparmál (Dites sobre poesia en nòrdic antic) constitueixen la segona part de l'Edda prosaica de Snorri Sturluson. És un diàleg entre Ægir i el déu de la poesia Bragi amb el pretext de la presentació d'una llista de kenningar (perífrasi) i de heiti (sinònims) per a indrets, persones i objectes. L'explicació d'aquests kenningar permet a Snorri explicar molts relats mitològics o heroics.

## Sinopsi

El diàleg es dona en el context d'un sumptuós banquet donat pels Æsir en honor d'Ægir, presentat ací com un mag arribat de l'illa de Laeso. Durant el festí, Bragi dona al seu veí de taula una llista de heiti i kenningar, i li explica històries sobre el seu origen.
La majoria pertanyen a la mitologia: el rapte d'Iðunn per Tjazi i com Skaði triar Njörðr per espòs, l'origen i el robatori de la hidromel poètica, els combats de Thor contra els gegants Hrungnir i Geirröd; i l'elaboració dels objectes preciosos dels déus. La resta se'n refereix a herois o reis llegendaris: Snorri resumeix la història de Sigurd i Völsung. També evoca els reis Fródi i Hrólfr Kraki, i la Hjadningavíg.
Les kenningar que figuren als Skáldskaparmál són d'antics scaldes. De vegades, l'Snorri no es contenta citant una kenning i afegeix extensos extractes de poemes que permeten explicar-la; cita així Haustlöng de Thjódólfur úr Hvini, Tórsdrápa d'Eilífr Godrúnarson i Ragnarsdrápa de Bragi Boddason. Apareix també en Skáldskaparmál un poema que es considera que forma part de l'Edda poètica tot i que no figura en el Codex Regius: el Gróttasöng.
Els skáldskaparmál acaben amb una llista de heiti. La darrera part es presenta sota la forma de thulur (llista de noms i heiti versificats i emprats per a mitjans mnemotècnics); es presenten així les diferents maneres de designar els déus, gegants, homes, dones, batalles, armes i elements naturals.

### Interés

Els relats mitològics i heroics narrats als skáldskaparmál ens han arribat gràcies a l'Snorri; sense aquests, la majoria d'al·lusions que contenen els poemes escàldics ens serien desconegudes. Igualment, els poemes citats s'haurien perdut si no haguessen aparegut en els Skáldskaparmál.

## Referències

* ↑ La paraula skáldskaparmál és un neutre plural. Com que en català no hi ha gènere neutre, és millor adaptar-la com a femení plural. També es podria traduir Art poètica.
* ↑ Kevin J. Wanner (2008), Snorri Sturluson and the Edda: The Conversion of Cultural Capital in Medieval Scandinavia, University of Toronto Press, ISBN 0802098010 p. 121.
# Kliutxí (Crimea)

* Per a altres significats, vegeu «Kliutxí».
Kliutxí (en ucraïnès: Ключі, en rus: Ключи) és un poble de la República Autònoma de Crimea a Ucraïna, que el 2014 tenia 323 habitants. Pertany al districte de Simferòpol.

## Referències

* ↑ «Об установлении границ поселка Айкаван, сел Ана-Юрт, Дружного, Ивановки, Строгановки, Трудового Трудовского сельского совета (Симферопольский район) Автономной Республики Крым». Arxivat de l'original el 2015-12-22. [Consulta: 14 desembre 2015].
* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Yui Hasegawa

Yui Hasegawa (長谷川 唯, 29 de gener de 1997) és una futbolista professional japonesa que juga com a migcampista per al Manchester City de la Women's Super League i per a la selecció nacional del Japó. És una migcampista versàtil, capaç de jugar en diverses posicions del mig del camp, tant com a migcampista ofensiva com a defensiva.
Nascuda a Sendai, a la prefectura de Miyagi, i criada a Toda, a Saitama, Hasegawa va jugar al futbol juvenil amb el Tokyo Verdy Beleza abans de començar la seva carrera amb l'equip sènior el 2013. El 2021, Hasegawa es va unir a l'AC Milan abans de traslladar-se al West Ham United al final de la temporada 2020-21 de la Serie A. Es va unir al Manchester City a l'estiu del 2022 després de passar una temporada amb el West Ham United.
Internacional absoluta des del 2017, Hasegawa ha representat Japó a la Copa del Món de la FIFA de 2019 i 2023, als Jocs Olímpics de 2020 i de 2024, així com a la Copa d'Àsia de l'AFC de 2018 i 2022. Fins al novembre de 2023, havia marcat 18 gols en 75 aparicions per Japó.

## Selecció del Japó

Va debutar amb la selecció del Japó el 2017. Ha disputat més de 75 partits amb la selecció del Japó, amb 18 gols anotats. Ha disputat la Copa del Món de 2019, la Copa del Món de 2023, a més dels Jocs Olímpics de Tokio 2020 i els Jocs Olímpics de París 2024.

## Estadístiques

| Club | Temporada | Lliga | Lliga | Lliga | National Cup | National Cup | League Cup | League Cup | Internacional | Internacional | Total | Total |
| Club | Temporada | Divisió | Ap. | Gols | Ap. | Gols | Ap. | Gols | Ap. | Gols | Ap. | Gols |
| Nippon TV Beleza | 2013 | Nadeshiko League | 17 | 0 | 2 | 0 | 8 | 2 | — | — | 27 | 2 |
| Nippon TV Beleza | 2014 | Nadeshiko League | 21 | 0 | 4 | 3 | — | — | — | — | 25 | 3 |
| Nippon TV Beleza | 2015 | Nadeshiko League | 22 | 3 | 4 | 1 | — | — | — | — | 26 | 4 |
| Nippon TV Beleza | 2016 | Nadeshiko League | 18 | 2 | 4 | 3 | 10 | 3 | — | — | 32 | 8 |
| Nippon TV Beleza | 2017 | Nadeshiko League | 18 | 3 | 5 | 1 | 6 | 1 | — | — | 29 | 5 |
| Nippon TV Beleza | 2018 | Nadeshiko League | 18 | 3 | 5 | 1 | 5 | 3 | — | — | 28 | 7 |
| Nippon TV Beleza | 2019 | Nadeshiko League | 16 | 1 | 5 | 2 | 3 | 1 | 3 | 0 | 27 | 4 |
| Nippon TV Beleza | 2020 | Nadeshiko League | 18 | 7 | 5 | 0 | — | — | — | — | 23 | 7 |
| Nippon TV Beleza | Total | Total | 148 | 19 | 34 | 11 | 32 | 10 | 3 | 0 | 217 | 40 |
| A.C. Milan | 2020–21 | Serie A | 9 | 3 | 4 | 0 | — | — | — | — | 13 | 3 |
| West Ham United | 2021–22 | Women's Super League | 17 | 2 | 3 | 0 | 3 | 0 | — | — | 23 | 2 |
| Manchester City | 2022–23 | Women's Super League | 20 | 1 | 2 | 0 | 5 | 0 | — | — | 27 | 1 |
| Manchester City | 2023–24 | Women's Super League | 22 | 0 | 3 | 0 | 5 | 1 | — | — | 30 | 1 |
| Manchester City | Total | Total | 42 | 1 | 5 | 0 | 10 | 1 | — | — | 57 | 2 |
| Total carrera | Total carrera | Total carrera | 216 | 25 | 46 | 11 | 45 | 11 | 3 | 0 | 310 | 47 |

## Enllaços externs

* Yui Hasegawa, Fitxa a Soccerway
# Estil animal

L'estil animal, caracteritzat per representacions d'animals i ocells, fou característic de l'art escandinau en l'època de les migracions germàniques. S'acosta a un estil artístic comú fins a la Xina, però particularment utilitzat pels pobles nòmades de l'Àsia central, sobretots els escites, al principi de l'edat del ferro
Es tracta d'un estil decoratiu zoomòrfic, utilitzat per decorar petits objectes, sobretot en el si de poblacions guerreres

## Vegeu també

* Animalística
* Escites
* Era del ferro germànica
# Cal Florit (les Cabanyes)

Cal Florit és un edifici de les Cabanyes (Alt Penedès) inclosa a l'Inventari del Patrimoni Arquitectònic de Catalunya.

## Descripció

Cal Florit està situada a un extrem d'un dels carrers de l'interior del nucli urbà de les Cabanyes. És una casa aïllada de planta baixa i dos pisos, amb golfes i terrat amb torratxa. A banda i banda hi ha galeries afegides a l'altura del primer pis. Hi ha utilització de la ceràmica vidriada en la decoració de la cornisa, baranes, coronament, bancs, arrambadors, etc.

## Història

Al coronament de la façana de Cal Florit hi ha la data del 1913, que correspon a una important reforma. En aquest moment va construir-se el cos caracteritzat per un estil eclèctic. El nucli original de la masia és més antic.
Actualment és un allotjament rural.

## Referències

* 1 2 «Cal Florit». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
* ↑ «Web de Cal Florit» (en anglès). Arxivat de l'original el 2016-06-06. [Consulta: 21 juny 2016].
# Sinagoga Ohel Leah

La Sinagoga Ohel Leah (en mandarí: 猶太教莉亞堂) (en hebreu: בית הכנסת אוהל לאה) és un temple jueu a la ciutat de Hong Kong, Xina. Aquest temple ha format part de la vida social i religiosa de la comunitat jueva hongkonesa des de fa més d'un segle. La història de la comunitat jueva de Hong Kong es remunta als anys 1850, i aquesta comunitat és formada per famílies procedents de diversos països. Al principi la comunitat era principalment formada per persones sefardites, i la sinagoga es trobava sota l'autoritat de la congregació espanyola i portuguesa de Londres. Tanmateix, al segle xxi els seus membres provenen de diferents països de la diàspora jueva.
La contribució de tres germans de la influent família de comerciants indis Sassoon va ser important en la creació del principal centre jueu de Hong Kong. La sinagoga porta el nom de la seva mare, Ohel Leah. Els germans Jacob, Edward, i Meyer Sassoon, van comprar el terreny sobre el qual es va construir la sinagoga l'any 1902. L'edifici és d'estil jueu oriental, consta de dos pisos i d'un balcó al pis de dalt, destinat a les dones. L'any 1998 va ser sotmès a un programa de restauració que va ser premiat per la UNESCO, i avui dia està protegit com a edifici històric de grau I. Tot i ser una sinagoga ortodoxa, Ohel Leah comparteix les seves instal·lacions amb la United Jewish Congregation of Hong Kong, en un lloc que està al costat del Jewish Community Centre, un indret de trobada per a les activitats socials i culturals dels membres de la comunitat jueva hongkonesa.

## Referències

* ↑ «www.ohelleah.org». Arxivat de l'original el 2018-01-04. [Consulta: 27 febrer 2015].
* ↑ «www.discoverhongkong.com». Arxivat de l'original el 2015-02-27. [Consulta: 27 febrer 2015].

## Enllaços externs

* Ohel Leah Synagogue Arxivat 2021-01-31 a Wayback Machine. (anglès)
* Kehilat Zion Echal Ezra (anglès)
* Hong Kong Jewish Community Centre (anglès)
# Alekséievskoie (Razdólnoie)

Alekséievskoie - Алексеевское (rus) - és un poble del krai de Krasnodar, a Rússia. Es troba a les terres baixes de Kuban-Priazov, just a la frontera amb l'óblast de Rostov. És a 22 km al nord de Kusxóvskaia i a 198 km al nord de Krasnodar. Pertany al poble de Razdólnoie.
# M'Semrir

M'Semrir (àrab امسمرير) és una comuna rural de la província de Tinghir de la regió de Drâa-Tafilalet. Segons el cens de 2014 tenia una població total de 8.866 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 29 de juny 2015. [Consulta: 19 novembre 2015].
# Zheng Shuang (artista)

Zheng Shuang (xinès:郑爽,; nascut el 1936 a Changchun, Jilin) és un artista gravador en fusta xines que viu a Guangzhou, província de Guangdong.
Zheng Shuang es va graduar a l'Acadèmia Central de Belles Arts de Pequín el 1962 i, més tard, el 1963 va ser nomenat professor del Guangzhou College of Art. L'Hortènsia de Zheng Shuang va guanyar una medalla d'or al Saló de Primavera de París del 1982.

## Referències

* ↑ China Contemporary Print Art Arxivat 2016-03-05 a Wayback Machine. "当代艺术家：郑爽 （1936～） 祖籍福建，生于长春。 1962年毕业于中央美术学院版画系。 1963年到广州美术学院版画系。任助教、讲师、教授、硕士生导师。 曾任：中国美术家协会常务理事、版画艺委会委员，全国美展评委，全国版画展评委。广东省美术家协会副主席、版画艺委会主任。 获奖:法国春季沙龙金奖、第六届全国美展银奖、广东省鲁迅文艺奖、鲁迅版画奖等，多件作品被中国美术馆、广东美术馆、深圳美术馆、广州美术馆、英国木版基金会、等及国内外私人收藏。 "
* ↑ Women of China 1997 - Page 48 "Woodcut artist Zheng Shuang convinces the audience through her display of poetic emotion. Benefiting from training in watercolor paintings early in life, strict literary sketch training as well as .."
* ↑ Printmaking Today 2001 Volume 10 p.10 "Woodcut .. works by artists of the stature of Guangjun, Yu Qi Hui, Wuji De, Gan Zhen Lun and Zheng Shuang, with younger artists ..."
* ↑ S. J. Vainker The Oxford Ashmolean Museum China Art Gallery 1950-2006 / 牛津大学阿什莫林博物馆藏中国版画, 1950-2006 1854442287 2007- Page 88 "Zheng Shuang graduated from the Central Academy of Fine Arts in Beijing in 1962, and was later appointed to teach at the Guangzhou ... attitude towards the expression of beauty has never changed: at a time when most artists worked on 'theme work' under political pressure, ... Most of her woodcuts use thick blotting paper and water-soluble colour including gouache, Chinese ink and watercolours.
* ↑ David S. Barker Traditional Techniques in Contemporary Chinese Printmaking 2005 0824829913 "The woodcuts of Zheng Shuang 1980-1996
* ↑ Chinese literature 1986 - Page 74 "Beijing exhibition of woodcuts by ten women in 1985 won high acclaim ... Zheng Shuang's Hydrangea won a gold medal at the 1982 Paris Spring Salon, ..."
* ↑ Bernard Dolman, Charles Baile de Laperrière, Lynda Murray Who's Who in Art 2006 0904722414 p.40 "The Woodcuts of Zheng Shuang ..."
* ↑ Circa Nos 87 - 90 1999 p.6 Zheng Shuang Woodcut Prints 7 March - 31 March

## Enllaços externs

* Article sobre Zheng Shuang Arxivat 2006-06-16 a Wayback Machine. a Culturebase
# Jenna O'Hea

Jenna O'Hea (nascuda el 6 de juny de 1987 a Melbourne, Austràlia) és una jugadora de bàsquet australiana. Ha aconseguit tres medalles en competicions internacionals amb Austràlia. Juga pel Seattle Storm en l'Associació Nacional de Bàsquet Femení, i pels Rangers de Dandenong en la Lliga Nacional de Bàsquet Femení. És també membre de l'equip nacional de bàsquet femení d'Austràlia.
Va participar en el campament d'entrenament de l'equip nacional, celebrat del 14 al 18 maig de 2012 en l'Institut Australià de l'Esport. El diari local va esperar que seria una arrencada olímpica als Jocs de 2012. Jugadors òpal van fer a l'equip usar sabates Dunlop Volleys, que són molt cobejats per O'Hea. A principis de maig de 2012, O'Hea i varis dels seus companys de l'equip nacional van fer un esforç de condicionament de la força en el període previ al camp d'entrenament a mitjan maig.

## Referències

* ↑ «AUS - Opals announce training camp squad». FIBA. Arxivat de l'original el 2013-11-04. [Consulta: 6 maig 2012].
* 1 2 «WNBL: O'Hea to stay with Rangers - Local News - Sport - Basketball». The Greater Dandenong Weekly, 07-05-2012. Arxivat de l'original el 2012-12-30. [Consulta: 11 maig 2012].
* ↑ «Rangers star O'Hea in form for London». Theage.com.au, 05-05-2012. [Consulta: 11 maig 2012].

## Enllaços externs

* WNBL profile Arxivat 2011-02-26 a Wayback Machine.
* WNBA profile
* Basketball Australia profile Arxivat 2012-03-22 a Wayback Machine.
* Jenna O'Hea's Olympic diary (2012 London Olympics blog in News Limited newspapers)
# Sinagoga Abrishamí

La Sinagoga Abrishamí (en persa: کنیسه ابریشمی) (en hebreu: בית הכנסת אברישמי) va ser construïda al setembre de 1965 en el barri de classe mitjana del carrer Kaj-i Shomali (actualment, carrer de Palestina) a la ciutat de Teheran (Iran). El terreny sobre el qual es va construir el complex escolar i la sinagoga va ser cedit pel filantrop jueu iranià, Aghayán Abrishamí, i té una àrea de 1.025 metres quadrats. La fundació va ser creada originalment amb el nom de Fundació Cultural Tzedek, amb la missió de supervisar la construcció i el funcionament del complex format per la sinagoga i l'escola Abrishamí.

## Referències

* ↑ www.7dorim.com
# Múscul occipital

El múscul occipital (venter occipitalis musculi occipitofrontalis) per algunes fonts és un múscul diferenciat, però per altres forma part del múscul occipitofrontal conjuntament amb el múscul frontal; així és com apareix dins la Terminologia Anatomica. Cobreix una part del crani.
És un múscul en forma de quadrilàter que està situat a la part posterior del cap. S'insereix per sota de la línia occipital superior en l'apòfisi mastoide. Des d'aquest punt, el múscul es dirigeix cap amunt i endavant per inserir-se en la vora posterior de l'aponeurosi epicraneal. Està cobert per la pell i, a la vegada, les seves fibres cobreixen l'epicrani, del qual està separat per teixit cel·lular lax. La seva innervació va a càrrec de la branca auricular posterior del nervi facial. La seva funció és la de tensor de l'aponeurosi epicraneal; mou el cuir cabellut cap enrere. Està irrigat per l'artèria occipital.

## Notes

* ↑ Tant el Diccionari enciclopèdic de medicina com el Termcat segueixen també el criteri d'un sol múscul: l'occipitofrontal, del qual el frontal i l'occipital són una part muscular d'ell però no músculs diferenciats.

## Referències

* ↑ «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 27 gener 2014].
* ↑ Stone, Robert & Judith. Atlas of skeletal muscles. McGraw-Hill, 2000, p. 26. ISBN 978-0-07-290332-4.
* ↑ Drake, Richard L.; Vogl, A. Wayne; Mitchell, Adam W. M.. Gray's Anatomy for Students. 2a edició, 2010, p. 857. ISBN 978-0-443-06952-9.
    Aquest article incorpora text de l'edició de l'Anatomia de Gray en domini públic.

## Bibliografia

* Bérzin F «Occipitofrontalis muscle: functional analysis revealed by electromyography.». Electromyogr Clin Neurophysiol, 29, 6, 1989, pàg. 355–8. PMID: 2689156.

## Imatges

* Posició del múscul occipital (en vermell).
* Os occipital. A la part superior dreta, el múscul occipital (en vermell).

## Enllaços externs

* PTCentral Arxivat 2005-08-04 a Wayback Machine.
* occipital+belly+of+occipitofrontalis+muscle al Diccionari d'eMedicine
# Alekséievski

Alekséievski (en rus: Алексеевский) és un poble (un possiólok) de l'óblast de Saràtov, a Rússia, segons el cens del 2010 tenia 679 habitants. Pertany al districte municipal de Romànovka.

## Referències

* ↑ «Схема территориального планирования Романовского муниципального района Саратовской области». Официальный сайт Министерства строительства и жилищно-коммунального хозяйства Саратовской области. Arxivat de l'original el 2020-10-31.
* ↑ «Alekseyevskiy». GeoNames. Arxivat de l'original el 2020-10-30.
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2018-03-24.
# Maniquí pitbrú

El maniquí pitbrú (Lonchura castaneothorax) és un ocell de la família dels estríldids (Estrildidae).

## Hàbitat i distribució

Habita praderies de ribera, canyars i manglars de les terres baixes del sud-est i nord de Nova Guinea i nord i est d'Austràlia des del nord d'Austràlia Occidental cap a l'est fins al nord-est del Territori del Nord, i des del nord de Queensland, cap al sud, per la costa, fins l'est de Nova Gal·les del Sud.

## Referències

* ↑ «Maniquí pitbrú». Cercaterm. TERMCAT, Centre de Terminologia. Rev. 20/01/2022(català)
# Kristín Jóhannesdóttir

Kristín Jóhannesdóttir (Reykjavík, 1948) és una directora de cinema islandesa.

## Biografia

Kristín Jóhannesdóttir és un dels directors de cinema més individualistes i d'orientació estilística d'Islàndia.
Va estudiar a la Universitat Paul Valéry de Montpeller. Aquí es va formar en literatura el 1974 i va cursar la primera part del seu doctorat en filmografia el 1977. També va fer un curs pràctic de televisió, vídeo i cinema a Vincennes Paris VIII. Igualment, va aprovar els exàmens de direcció cinematogràfica al Conservatoire Libre de Cinema Français l'any 1978.
Després de ser acreditada per dos curtmetratges a França, va tornar a Islàndia i va patrocinar una productora amb el guionista i director Sigurdur Pálsson. Va produir el seu primer llargmetratge el 1983, Á hjara veraldar . També ha dirigit obres de teatre i pel·lícules de televisió per a la televisió islandesa, entre les quals destaquen A Purpose in Life i Broken Glass. Ambdues pel·lícules de televisió són entrevistes personals de temes moderns lligades amb referències a contes de fades.
L'última pel·lícula de Jóhannesdóttir, Svo á jörðu sem á himni) va sortir el 1992, està basada en el seu propi guió i va ser escollida com a contribució d'Islàndia a l'Any de coproducció nòrdica. Fou escollida per ser mostrada a la secció Focus on Nordic Film al 45è Festival Internacional de Cinema de Canes. També fou exhibida al XXVI Festival Internacional de Cinema Fantàstic de Sitges.

## Filmografia

* 1983 – Á hjara veraldar (Rainbows End)
* 1992 – Svo á jörðu sem á himni (As in Heaven)

## Referències

* ↑ Kristín Jóhannesdóttir al Svensk Filmdatabas
* ↑ Kristín Jóhannesdóttir a Filmdatabasen
* ↑ Pétur Ástvaldsson, Samtíðarmenn J-Ö bls. 528-529, (Reykjavík, 2003)
# Zheng Pingru

Zheng Pingru (en xinès simplificat: 郑苹如; en xinès tradicional: 鄭苹如 ; en pinyin: Zhèng píng rú; Lanxi, 1918 - Xangai, 1940). va ser l'agent del servei d'intel·ligència del Kuomingtang que va formar part del grup que va intentar executar el traïdor Ding Mocun. La pel·lícula Lust, Caution s'inspira en la seva vida quan era resistent. Zheng Jingzhi, que manifestà ésser la germana petita de Zheng Pingru, s'ha queixat de la imatge que dona la pel·lícula sobre la seva germana. Ha manifestat que va morir essent una màrtir sacrificada pel seu patriotisme.
Sobre el film, cal advertir que el traïdor que apareix en la novel·la, Mr. Yee (protagonitzat per Tony Leung Chiu-wai), segons algunes versions, no s'inspirava en Ding sinó en el primer marit de l'escriptora Eileen Chang (pseudònim de Zhang Ailing) que en aquell període era Ministre de propaganda del govern col·laboracionista, malgrat que l'autora sempre es va mostrar ambigua sobre aquest tema.

## Referències

* ↑ http://www.rwjnbwg%5BEnllaç+no+actiu%5D
* ↑ http://www.chinese-shortstories%5BEnllaç+no+actiu%5D

## Enllaços externs

* http://www.rwjnbwg.com/index_en.php?c=grand&m=person&id=64 Arxivat 2015-12-08 a Wayback Machine.
* http://www.china.org.cn/english/entertainment/224552.htm
* http://www.chinese-shortstories.com/Auteurs_de_a_z_ZhangAiling.htm
# Festes majors de Sant Lluís

Les festes de Sant Lluís són les festes majors que se celebren a la vil·la menorquina de Sant Lluís el dia 25 d'agost o, si aquest cau en dia feiner, el cap de setmana immediatament posterior.

## Origen

L'origen de la festa és religiós i es remunta a la fundació de l'església parroquial de Sant Lluís. Aleshores els membres de l'obreria, denominats caixers per ser els responsables de l'administració dels diners per a sufragar les obres de construcció i manteniment del temple, organitzaven els actes protocol·laris i populars de la festa de Sant Lluís.
Les festes estaven originàriament dedicades al rei de França Sant Lluís IX, que a partir de 1825 esdevindria patró del poble en ser elegit per votació popular.

## Descripció

L'inici oficial de la festa té lloc el divendres anterior amb la lectura solemne del pregó. El dissabte comencen els actes festius de major rellevància, que són els que protagonitzen el cavall i el caixer (o genet). La qualcada o comitiva de caixers i cavalls, que té lloc el dissabte capvespre i el diumenge de matí, recorre els carrers de la població abans d'assistir als actes religiosos, les Completes i la Missa de Caixers, respectivament. Està formada pel caixer batle, en representació del poder civil, la capellana, que representa el poder religiós, i els altres caixers. La comitiva és oberta pel fabioler, una persona que a lloms d'un ase obre pas a la comitiva tocant el fabiol i el tambor.
Després dels actes religiosos té lloc l'espectacular caragol (o volta), també conegut com a jaleo, en què els cavalls degudament engalanats, salten entre la gent al ritme de la música de la banda municipal. Al llarg del cap de setmana es desenvolupen també altres actes, entre els quals també sobresurten els balls i envelats. Diumenge a la tarda hi ha la desfilada de carrosses, i a la nit el llançament de focs artificials marca la fi de les festes.

## Referències

* 1 2 3 4 Festes majors de Sant Lluís Ajuntament de Sant Lluís